ဂိုဏ်ပဝါရဏာ ဘာဒေါဝ် တံင်ပရင်

ဂိုဏ်ပဝါရဏာ ဘာဒေါဝ် တံင်ပရင် ဂှ် ဒှ်ဂကောံဘာလကျာ်ဂမၠိုင် မဒက်ပ္တန်လဝ် သွက်ဂွံပ ပဝါရဏာ မွဲစွံ မစေန်ဆက်ကၠုင် နူတမ် ဘာဒေါဝ် ကွာန်တံင်ပရင် ပွိုင်ဍုင်ရေဝ်ရ။ သၞာံ ၂၀၂၁ ဂိတုဂျူလာင် (သက္ကရာဇ် ၁၃၈၃ ဂိတုဇှ်ေ ၁၃ စွေက်) အခိင်ဒေါဝ်တ္ၚဲ ၁၂း၃၀ ဂှ် ကျာ်ဇၞော်အစာတၠ ဘဒ္ဒန္တဥတ္တမာလင်္ကာရ မဟာထေရ် နွံပိုန် ဘာဒေါဝ် ကွာန်တံင်ပရင် က္လိဂွံအာယုက် ၉၅၊ သိက္ခာ ၅၇ ဝှ် စုတိစဴအာသွဝ်ရ။

အတိုင်ဂကောံရာမညနိကာယ သံဃာနုဂ္ဂဟ မချူစၞောန်ထ္ၜးလဝ်မ္ဂး ဂကောံဂိုဏ်ပဝါရဏာ ပ္ဍဲကဵု ဂိုဏ်ရာမညနိကာယဂှ် နွံဗၞတ် ၅၄ ဂိုဏ်ရ။ ဂိုဏ်လ္ၚဵုဂှ် နွံ ၁၀ ဘာ၊ ဂိုဏ်လ္ၚဵုဂှ် နွံ ၂၀ ဘာတုဲ၊ ဂိုဏ်ဇၞော်အိုတ်ဂှ် နွံစဵုကဵု ၅၀ ဘာဒှ်ရ။ သဘာဝခမဳသင်မန်တအ်ဂှ် ကြဴနူ ညးတအ် သြိုင်ခၞံပ္တန်ဗဒှ် ဘာတၟိမွဲတုဲမ္ဂး ဗွဲမဂၠိုင် ညးတအ် လုပ်ဂကောံ ပ္ဍဲကဵု ဂကောံဂိုဏ်ဒေသနိကာယ (ဝါ) ဂကောံဂိုဏ်ပဝါရဏာမွဲမွဲရ။ ကာလညးတအ် ပ္တုဲကေင်ကာမွဲမွဲမ္ဂး ဗီုကဵု သဘင်ပဝါရဏာမ္ဂး ညးတအ် မလေပ်နိမန် သင် နူဂကောံဂိုဏ်ညးတအ်ရ။

နိဿဲ